CELEX: 62020TN0180
Language: hu
Date: 2020-04-07 00:00:00
Title: T-180/20. sz. ügy: 2020. április 7-én benyújtott kereset – JE kontra Tanács és a tagállamok kormányképviselőinek konferenciája

15.6.2020   
            
            
               HU
            
            
               Az Európai Unió Hivatalos Lapja
            
            
               C 201/35
            
         
      2020. április 7-én benyújtott kereset – JE kontra Tanács és a tagállamok kormányképviselőinek konferenciája
      (T-180/20. sz. ügy)
      (2020/C 201/47)
      Az eljárás nyelve: angol
      
         Felek
      
      
         Felperes: JE (képviselő: N. Forwood QC)
      
         Alperesek: az Európai Unió Tanácsa és a tagállamok kormányképviselőinek konferenciája
      
         Kérelmek
      
      A felperes azt kéri, hogy a Törvényszék:
      
                  —
               
               
                  részben semmisítse meg a Tanács által XT 21018/20. számú tanácsi dokumentumként közzétett, a tagállamok kormányai képviselői konferenciájának az Egyesült Királyság Európai Unióból való kilépésének az Európai Unió Bíróságának főtanácsnokait érintő következményeiről szóló, 2020. január 29-i nyilatkozatát;
               
            
                  —
               
               
                  az alpereseket kötelezze az eljárási költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes azt állítja, hogy az alperesek által elfogadott jogi aktust részben meg kell semmisíteni a hatáskör hiánya, lényeges eljárási szabály megsértése, a Szerződések és az alkalmazásukhoz kapcsolódó jogi szabályok megsértése, valamint hatáskörrel való visszaélés miatt.